CELEX: 32016D1721
Language: ro
Date: 2016-09-26 00:00:00
Title: Decizia de punere în aplicare (UE) 2016/1721 a Comisiei din 26 septembrie 2016 privind aprobarea sistemului eficient de iluminat exterior cu diode luminescente produs de Toyota, destinat utilizării în vehicule electrice hibride a căror sursă de alimentare nu este externă, ca tehnologie inovatoare de reducere a emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (Text cu relevanță pentru SEE)

27.9.2016   
            
            
               RO
            
            
               Jurnalul Oficial al Uniunii Europene
            
            
               L 259/71
            
         DECIZIA DE PUNERE ÎN APLICARE (UE) 2016/1721 A COMISIEI
   din 26 septembrie 2016
   privind aprobarea sistemului eficient de iluminat exterior cu diode luminescente produs de Toyota, destinat utilizării în vehicule electrice hibride a căror sursă de alimentare nu este externă, ca tehnologie inovatoare de reducere a emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (1), în special articolul 12 alineatul (4),
   întrucât:
   
               (1)
            
            
               Producătorul Toyota Motor Europe NV/SA (denumit în continuare „solicitantul”) a depus, la 9 decembrie 2015, o cerere de aprobare ca tehnologie inovatoare a diodelor luminescente (LED-uri) produse de Toyota și destinate utilizării în vehicule electrice hibride de tip M1 a căror sursă de alimentare nu este externă (denumite în continuare „NOVC-HEV”). În conformitate cu articolul 4 din Regulamentul de punere în aplicare (UE) nr. 725/2011 al Comisiei (2), s-a verificat dacă cererea este completă. Cererea a fost considerată completă, iar perioada de care a dispus Comisia pentru evaluarea acesteia a început în ziua următoare datei primirii oficiale a informațiilor complete, respectiv la 10 decembrie 2015.
            
         
               (2)
            
            
               Cererea a fost evaluată în conformitate cu articolul 12 din Regulamentul (CE) nr. 443/2009, cu Regulamentul de punere în aplicare (UE) nr. 725/2011 și cu Orientările tehnice pentru elaborarea cererilor de aprobare a tehnologiilor inovatoare în temeiul Regulamentului (CE) nr. 443/2009 [„Orientările tehnice”, versiunea din februarie 2013 (3)].
            
         
               (3)
            
            
               Cererea se referă la LED-urile eficiente produse de Toyota destinate utilizării în NOVC-HEV în luminile de întâlnire, luminile de drum, lămpile de poziție față, lămpile de ceață față, lămpile de ceață spate, lămpile indicatoare de direcție față, lămpile indicatoare de direcție spate, lămpile de iluminare a plăcuței de înmatriculare și lămpile de mers înapoi.
            
         
               (4)
            
            
               Comisia constată că informațiile furnizate în cerere demonstrează că au fost îndeplinite condițiile și criteriile menționate la articolul 12 din Regulamentul (CE) nr. 443/2009 și la articolele 2 și 4 din Regulamentul de punere în aplicare (UE) nr. 725/2011.
            
         
               (5)
            
            
               Solicitantul a demonstrat că utilizarea LED-urilor produse de Toyota în lămpile vizate nu se aplică la mai mult de 3 % din autoturismele noi înmatriculate în anul de referință 2009. În sprijinul acestei afirmații, solicitantul a făcut trimitere la Orientările tehnice, care conțin rezumatul raportului privind inițiativa Light Sight Safety a CLEPA.
            
         
               (6)
            
            
               În conformitate cu abordarea simplificată descrisă în Orientările tehnice, solicitantul a utilizat iluminarea cu halogen ca tehnologie de bază pentru a demonstra capacitatea de reducere a emisiilor de CO2 a LED-urilor produse de Toyota.
            
         
               (7)
            
            
               Pentru a ține seama de faptul că într-un NOVC-HEV sunt prezente două surse de putere (și anume, motorul cu ardere internă și sistemul de propulsie electric), este necesară o abordare diferită față de metodologia prevăzută în Decizia de punere în aplicare (UE) 2016/587 a Comisiei (4) în ceea ce privește transformarea economiilor de energie în reduceri ale emisiilor de CO2.
            
         
               (8)
            
            
               Solicitantul a furnizat o metodologie specifică pentru testarea reducerilor emisiilor de CO2 obținute cu ajutorul LED-urilor montate în acest tip de vehicule. Comisia consideră că metodologia de testare răspunde în mod adecvat acestei chestiuni, că va conduce la rezultate verificabile, repetabile și comparabile și că poate demonstra, în mod realist și pe baza unor date statistice fiabile, beneficiile tehnologiei inovatoare în materie de reducere a emisiilor de CO2, în conformitate cu articolul 6 din Regulamentul de punere în aplicare (UE) nr. 725/2011.
            
         
               (9)
            
            
               În acest context, Comisia consideră că solicitantul a demonstrat în mod satisfăcător că reducerea emisiilor obținută datorită sistemului de iluminat cu LED-uri produs de Toyota, destinat utilizării în NOVC-HEV, în combinații adecvate ale luminilor de întâlnire, luminilor de drum, lămpilor de poziție față, lămpilor de ceață față, lămpilor de ceață spate și lămpilor de iluminare a plăcuței de înmatriculare, este de cel puțin 1 g CO2/km.
            
         
               (10)
            
            
               Având în vedere că activarea sistemelor de iluminat cu LED-uri în lămpile și luminile enumerate în cerere nu este cerută pentru testul de omologare de tip în ceea ce privește emisiile de CO2 prevăzut în Regulamentul (CE) nr. 715/2007 al Parlamentului European și al Consiliului (5) și în Regulamentul (CE) nr. 692/2008 al Comisiei (6), Comisia consideră că funcțiile de iluminare cu LED-uri în cauză nu fac obiectul ciclului de încercare standard.
            
         
               (11)
            
            
               Activarea funcțiilor de iluminare în cauză este obligatorie pentru utilizarea vehiculului în condiții de siguranță și, în consecință, nu depinde de conducătorul auto. Având în vedere acest lucru, Comisia consideră că reducerea emisiilor de CO2 obținută prin utilizarea tehnologiei inovatoare ar trebui să fie atribuită producătorului.
            
         
               (12)
            
            
               Comisia constată că raportul de verificare a fost elaborat de Agenția de Certificare a Vehiculelor (ACV), care este un organism independent și certificat, și că acest raport susține concluziile prezentate în cerere.
            
         
               (13)
            
            
               În acest context, Comisia consideră că nu trebuie ridicate obiecții în ceea ce privește aprobarea tehnologiei inovatoare în cauză.
            
         
               (14)
            
            
               Pentru stabilirea codului general de ecoinovație care trebuie utilizat în documentația relevantă de omologare de tip în conformitate cu anexele I, VIII și IX la Directiva 2007/46/CE a Parlamentului European și a Consiliului (7), trebuie să se precizeze codul individual care trebuie utilizat pentru tehnologia inovatoare aprobată prin prezenta decizie de punere în aplicare,
            
         ADOPTĂ PREZENTA DECIZIE:
   Articolul 1
   (1)   Diodele luminescente (LED-urile) produse de Toyota, destinate utilizării în vehicule electrice hibride de tip M1 a căror sursă de alimentare nu este externă (NOVC-HEV) în luminile de întâlnire, luminile de drum, lămpile de poziție față, lămpile de ceață față, lămpile indicatoare de direcție față, lămpile indicatoare de direcție spate, lămpile de ceață spate, lămpile de iluminare a plăcuței de înmatriculare și lămpile de mers înapoi, sunt aprobate ca tehnologie inovatoare în sensul articolului 12 din Regulamentul (CE) nr. 443/2009.
   (2)   Reducerea emisiilor de CO2 obținută prin utilizarea LED-urilor produse de Toyota în NOVC-HEV în toate funcțiile de iluminare menționate la alineatul (1) sau într-o combinație adecvată a acestora se determină cu ajutorul metodologiei prevăzute în anexă.
   (3)   Codul individual al ecoinovației, care trebuie înscris în documentația de omologare de tip ce se utilizează pentru tehnologia inovatoare aprobată prin prezenta decizie de punere în aplicare, este „20”.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 26 septembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 140, 5.6.2009, p. 1.
   
      (2)  Regulamentul de punere în aplicare (UE) nr. 725/2011 al Comisiei din 25 iulie 2011 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de automobile, în temeiul Regulamentului (CE) nr. 443/2009 al Parlamentului European și al Consiliului (JO L 194, 26.7.2011, p. 19).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f
   
      (4)  Decizia de punere în aplicare (UE) 2016/587 a Comisiei din 14 aprilie 2016 privind aprobarea tehnologiei utilizate pentru sistemul eficient de iluminat exterior cu diode luminescente ca tehnologie inovatoare care permite reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 101, 16.4.2016, p. 17).
   
      (5)  Regulamentul (CE) nr. 715/2007 al Parlamentului European și al Consiliului din 20 iunie 2007 privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 171, 29.6.2007, p. 1).
   
      (6)  Regulamentul (CE) nr. 692/2008 al Comisiei din 18 iulie 2008 de punere în aplicare și modificare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 199, 28.7.2008, p. 1).
   
      (7)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).
   
      ANEXĂ
      
         Metodologia de determinare a reducerilor emisiilor de CO2 datorate sistemului de iluminat exterior al vehiculului cu diode luminescente (LED-uri) destinat utilizării în vehicule electrice hibride de tip M1 a căror sursă de alimentare nu este externă (NOVC-HEV)
      
      1.   INTRODUCERE
      Pentru a se determina reducerile emisiilor de CO2 care pot fi atribuite unui set de lămpi cu LED-uri exterioare eficiente care constă dintr-o combinație adecvată de lumini/lămpi ale vehiculului menționate la articolul 1 și care este destinat utilizării în vehicule electrice hibride de tip M1 a căror sursă de alimentare nu este externă (NOVC-HEV), este necesar să se stabilească următoarele:
      
                  (1)
               
               
                  condițiile de testare;
               
            
                  (2)
               
               
                  echipamentele de testare;
               
            
                  (3)
               
               
                  determinarea economiilor de energie;
               
            
                  (4)
               
               
                  calcularea reducerilor emisiilor de CO2;
               
            
                  (5)
               
               
                  calcularea erorii statistice.
               
            2.   SIMBOLURI, PARAMETRI ȘI UNITĂȚI
      
         Simboluri pentru care se utilizează litere din alfabetul latin
      
      
                  c
               
               
                  –
               
               
                  factorul de corecție pentru tensiunea nominală a bateriei de înaltă tensiune
               
            
                  
                     
               
               
                  –
               
               
                  reducerile emisiilor de CO2 [g CO2/km]
               
            
                  CO2
                  
               
               
                  –
               
               
                  dioxid de carbon
               
            
                  
                     
               
               
                  –
               
               
                  factorul de corecție al CO2 [gCO2/km · Ah], astfel cum este definit în Regulamentul CEE-ONU nr. 101, anexa 8
               
            
                  m
               
               
                  –
               
               
                  numărul de lămpi cu LED-uri exterioare eficiente incluse în set
               
            
                  n
               
               
                  –
               
               
                  numărul de măsurători ale eșantionului
               
            
                  P
               
               
                  –
               
               
                  puterea consumată a luminii/lămpii vehiculului [W]
               
            
                  
                     
               
               
                  –
               
               
                  deviația standard a puterii consumate a lămpii cu LED-uri [W]
               
            
                  
                     
               
               
                  –
               
               
                  deviația standard a puterii consumate medii a lămpii cu LED-uri [W]
               
            
                  
                     
               
               
                  –
               
               
                  deviația standard a reducerii totale a emisiilor de CO2 [g CO2/km]
               
            
                  t
               
               
                  –
               
               
                  durata perioadei de condus a NEDC [s], care este de 1 180 s
               
            
                  UF
               
               
                  –
               
               
                  factorul de utilizare a lămpii/luminii vehiculului [-], astfel cum este definit în tabelul 2
               
            
                  
                     
               
               
                  –
               
               
                  tensiunea nominală a bateriei de înaltă tensiune (baterie de tracțiune) [V]
               
            
                  
                     
               
               
                  –
               
               
                  tensiunea de funcționare a bateriei de înaltă tensiune (baterie de tracțiune) [V]
               
            
                  
                     
               
               
                  –
               
               
                  sensibilitatea reducerilor calculate ale emisiilor de CO2 legată de puterea consumată a lămpii cu LED-uri
               
            
                  
                     
               
               
                  –
               
               
                  sensibilitatea reducerii calculate a emisiilor de CO2 legată de factorul de corecție al CO2
                  
               
            
         Simboluri pentru care se utilizează litere din alfabetul grec
      
      
                  ηDCDC
                  
               
               
                  –
               
               
                  Eficiența convertizorului CC-CC
               
            
         Indici
      
      Indicele (i) se referă la lămpile/luminile vehiculului
      Indicele (j) se referă la măsurarea eșantionului
      
                  B
               
               
                  –
               
               
                  Valoare de referință
               
            
                  EI
               
               
                  –
               
               
                  Ecoinovator
               
            3.   CONDIȚII DE TESTARE
      Condițiile de testare trebuie să îndeplinească cerințele Regulamentului CEE-ONU nr. 112 (1) privind dispozițiile uniforme referitoare la omologarea farurilor de autovehicule care emit o lumină de întâlnire asimetrică sau o lumină de drum sau ambele și sunt echipate cu lămpi cu incandescență și/sau module cu diode luminescente (LED-uri). Pentru determinarea puterii consumate se face trimitere la punctul 6.1.4 din Regulamentul CEE-ONU nr. 112 și la punctele 3.2.1 și 3.2.2 din anexa 10 la respectivul regulament.
      4.   ECHIPAMENTE DE TESTARE
      Se utilizează următoarele echipamente, după cum se arată în figură:
      
                  —
               
               
                  o unitate de alimentare cu energie electrică (și anume, un generator de tensiune variabilă);
               
            
                  —
               
               
                  două multimetre digitale, unul pentru măsurarea intensității curentului continuu și celălalt pentru măsurarea tensiunii curentului continuu. În figură este prezentat un exemplu de configurație de testare în care voltmetrul de curent continuu este integrat în unitatea de alimentare cu energie electrică.
               
            
         Configurația de testare
      
      5.   MĂSURĂTORI ȘI DETERMINAREA ECONOMIILOR DE ENERGIE
      Pentru fiecare lampă cu LED-uri exterioară eficientă inclusă în set, măsurarea curentului va fi efectuată după cum se arată în figură, la o tensiune de 13,2 V. Modulul (modulele) cu LED-uri acționat(e) printr-un dispozitiv electronic de comandă a sursei de lumină se măsoară conform specificațiilor solicitantului.
      Producătorul poate solicita să se efectueze măsurători de curent suplimentare la alte valori ale tensiunii. În acest caz, producătorul trebuie să transmită autorității de omologare de tip o documentație verificată privind necesitatea de a se efectua aceste măsurători suplimentare. Pentru fiecare dintre aceste valori suplimentare ale tensiunii, măsurarea curentului trebuie efectuată de cel puțin cinci (5) ori consecutiv. Valorile exacte ale tensiunii instalate și ale curentului măsurat se înregistrează cu patru zecimale.
      Puterea consumată se determină prin înmulțirea valorii tensiunii instalate cu valoarea curentului măsurat. Trebuie calculată valoarea medie a puterii consumate pentru fiecare lampă cu LED-uri exterioară eficientă (). Fiecare valoare trebuie exprimată cu patru zecimale. Dacă pentru alimentarea cu energie electrică a lămpilor cu LED-uri se utilizează un motor pas cu pas sau un regulator electronic, sarcina electrică a acestei componente trebuie exclusă din măsurătoare.
      Economiile de energie rezultate pentru fiecare lampă cu LED-uri exterioară eficientă (ΔPi) se calculează după următoarea formulă:
      
         Formula 1
      
      
         
      unde puterea consumată a luminii/lămpii corespunzătoare a vehiculului de referință este definită în tabelul 1.
      
         Tabelul 1
      
      
         Cerințe legate de puterea electrică pentru diferite lumini/lămpi ale vehiculului de referință
      
      
                  Lumina/lampa vehiculului
               
               
                  Puterea electrică totală (PB)
                  [W]
               
            
                  Lumini de întâlnire
               
               
                  137
               
            
                  Lumini de drum
               
               
                  150
               
            
                  Lampă de poziție față
               
               
                  12
               
            
                  Lampă de iluminare a plăcuței de înmatriculare
               
               
                  12
               
            
                  Lampă de ceață față
               
               
                  124
               
            
                  Lampă de ceață spate
               
               
                  26
               
            
                  Lampă indicatoare de direcție față
               
               
                  13
               
            
                  Lampă indicatoare de direcție spate
               
               
                  13
               
            
                  Lampă de mers înapoi
               
               
                  52
               
            6.   CALCULAREA REDUCERILOR EMISIILOR DE CO2
      
      Reducerile totale ale emisiilor de CO2 ale setului de iluminat se calculează utilizând formula 2.
      
         Formula 2
      
      
         
      unde
      
                  UF
               
               
                  :
               
               
                  factorul de utilizare a lămpii/luminii vehiculului [-], astfel cum este definit în tabelul 2
               
            
                  t
               
               
                  :
               
               
                  durata perioadei de condus a NEDC [s], care este de 1 180 s
               
            
                  
                     
               
               
                  :
               
               
                  factorul de corecție al CO2 [gCO2/km · Ah] , astfel cum este definit în Regulamentul CEE-ONU nr. 101, anexa 8
               
            
                  ηDCDC
                  
               
               
                  :
               
               
                  eficiența convertizorului CC-CC [-]
               
            
                  
                     
               
               
                  :
               
               
                  tensiunea de funcționare a bateriei de înaltă tensiune (baterie de tracțiune) [V], astfel cum este definită prin formula 3
               
            
         Formula 3
      
      
         
      unde
      
                  
                     
               
               
                  :
               
               
                  tensiunea nominală a bateriei de înaltă tensiune (baterie de tracțiune) [V]
               
            
                  c
               
               
                  :
               
               
                  factorul de corecție pentru tensiunea nominală a bateriei de înaltă tensiune, care este egal cu 0,90 în cazul bateriilor de înaltă tensiune pe bază de hidrură de nichel-metal (NiMH) [-]
               
            Eficiența convertizorului CC-CC (ηDCDC) este cea mai mare valoare care rezultă din testele de eficiență efectuate în intervalul de curent electric de funcționare. Intervalul de măsurare este egal sau mai mic decât 10 % din intervalul de curent electric de funcționare.
      
         Tabelul 2
      
      
         Factorul de utilizare pentru diferite lumini/lămpi ale vehiculului
      
      
                  Lumina/lampa vehiculului
               
               
                  Factorul de utilizare (UF)
                  [-]
               
            
                  Lumini de întâlnire
               
               
                  0,33
               
            
                  Lumini de drum
               
               
                  0,03
               
            
                  Lampă de poziție față
               
               
                  0,36
               
            
                  Lampă de iluminare a plăcuței de înmatriculare
               
               
                  0,36
               
            
                  Lampă de ceață față
               
               
                  0,01
               
            
                  Lampă de ceață spate
               
               
                  0,01
               
            
                  Lampă indicatoare de direcție față
               
               
                  0,15
               
            
                  Lampă indicatoare de direcție spate
               
               
                  0,15
               
            
                  Lampă de mers înapoi
               
               
                  0,01
               
            7.   CALCULAREA ERORII STATISTICE
      Trebuie să se cuantifice erorile statistice ale rezultatelor metodologiei de testare cauzate de măsurători. Pentru fiecare lampă cu LED-uri exterioară eficientă inclusă în set se calculează deviația standard astfel cum este definită în formula 4.
      
         Formula 4
      
      
         
      unde:
      
                  n
               
               
                  :
               
               
                  numărul de măsurători ale eșantionului, care este de cel puțin 5
               
            Coeficientul de corecție  a emisiilor de CO2 este determinat printr-o serie de T măsurători efectuate de producător, în conformitate cu Regulamentul CEE-ONU nr. 101, anexa 8. Pentru fiecare măsurătoare se înregistrează bilanțul electric din timpul testării și emisiile de CO2 măsurate.
      În vederea evaluării erorii statistice a , toate cele T combinații fără repetiții ale celor T-1 măsurători trebuie să fie utilizate pentru a extrapola T valori diferite ale  (și anume ). Extrapolarea se efectuează în conformitate cu metoda definită în Regulamentul CEE-ONU nr. 101, anexa 8.
      Astfel, deviația standard a  este calculată cu ajutorul formulei 5.
      
         Formula 5
      
      
         
      unde:
      
                  T
               
               
                  :
               
               
                  numărul de măsurători efectuate de producător pentru extrapolarea , în conformitate cu Regulamentul CEE-ONU nr. 101, anexa 8
               
            
                  
                     
               
               
                  :
               
               
                  media celor T valori ale 
               
            Deviația standard a puterii consumate a fiecărei lămpi cu LED-uri exterioare eficiente () și deviația standard a  generează o eroare în ceea ce privește reducerile emisiilor de CO2 (). Această eroare se calculează cu ajutorul formulei 6.
      
         Formula 6
      
      
         
      
         Semnificația statistică
      
      Pentru fiecare tip, variantă și versiune a unui vehicul echipat cu setul de lămpi cu LED-uri exterioare eficiente, trebuie să se demonstreze că eroarea în ceea ce privește reducerile emisiilor de CO2, calculată cu ajutorul formulei 6, nu depășește diferența dintre reducerile totale ale emisiilor de CO2 și pragul minim pentru reduceri specificat la articolul 9 alineatul (1) din Regulamentul de punere în aplicare (UE) nr. 725/2011 (a se vedea formula 7).
      
         Formula 7
      
      
         
      unde:
      
                  MT
               
               
                  :
               
               
                  pragul minim [gCO2/km], care este de 1 gCO2/km
               
            În cazul în care reducerea totală a emisiilor de CO2 obținută prin utilizarea setului de lămpi cu LED-uri exterioare eficiente, care rezultă din calculul efectuat utilizând formula 2, și eroarea în ceea ce privește reducerile emisiilor de CO2, calculată utilizând formula 6, sunt inferioare pragului indicat la articolul 9 alineatul (1) din Regulamentul de punere în aplicare (UE) nr. 725/2011, se aplică articolul 11 alineatul (2) al doilea paragraf din regulamentul respectiv.
      
         (1)  E/ECE/324/Rev.2/Add.111/Rev.3 – E/ECE/TRANS/505/Rev.2/Add.111/Rev.3, 9 ianuarie 2013.